google/wiki40b huggingface dataset:
अवन्ति पार्श्वनाथ उज्जैन

इतिहास

जैन शास्त्रों में अवंति पार्श्वनाथ के चमत्कारों और अवंतिका नगरी से संबंधित कई सौ कथाएं और किवदंतियां मिल जाएंगी। पर यदि हम इतिहास के प्रमाणों को साथ लेते हुए चलें तो इस मन्दिर की ऐतिहासिकता के संबंध में कुछ ऐसी कहानी सामने आती है-
ईसा से तीसरी शताब्दी में सेठ अवन्ति सुकमाल उज्जयिनी नगरी के प्रसिद्ध श्रेष्ठि थे। उन्होंने अपने जीवन में जैन दीक्षा अंगीकार की और अंत में जैन परंपरानुसार संथारपूर्वक मृत्यु को प्राप्त हुए। उनके पुत्र महाकाल ने अपने पिता की स्मृति में एक मंदिर बनवाया जिसमे 23वें जैन तीर्थंकर भगवान पार्श्वनाथ की प्रतिमा को विराजमान किया गया। यह समय 300 ईस्वी के आसपास रहा होगा। इतिहासकारों के अनुसार इस समय उज्जयिनी जैन परंपरा के प्रभाव का सबसे महत्वपूर्ण क्षेत्र था। उज्जैन नगर उस समय भारतवर्ष की सोलह महाजनपदों में से एक अवंति की राजधानी हुआ करता था। शायद इसीलिए इस तीर्थ का नामकरण अवंति पार्श्वनाथ हुआ होगा।
प्रतिमा स्थापित होने के लगभग 200 वर्ष पश्चात 5वीं शताब्दी आते जैन तीर्थंकर की ये पद्मासन प्रतिमा पूजन सामग्रियों की वजह से शनैः शनैः एक शिवलिंग का आकर धारण कर चुकी थी। उस समय इसके जैन सम्बंध होने का आभास आम लोगों को नहीं था और ये शिवलिंग की ही तरह पूजी जा रही थी। उस समय उज्जयनी में गुप्त वंश के महाराज विक्रमादित्य का शासन प्रवर्तमान था।
उन्हीं दिनों आचार्य सिद्धसेन दिवाकर नामक एक जैन मुनि लोगों को समझाने लगे की शिवलिंग रूप में पूजी जा रही ये शिला वास्तव में भगवान पार्श्वनाथ की प्रतिमा है। विवाद की स्थिति बनने पर मामला राजा विक्रम के सामने आया। उन्होंने जैन मुनि को दण्डित करने का प्रयास किया पर जल्दी ही उन्हें मुनि की बातों में सच्चाई का आभास हो गया। शिला को बारीकी से साफ किया गया तो तीर्थंकर पार्श्वनाथ की कृष्णवर्णीय सुंदर पद्मासन प्रतिमा प्रकट हुई और फिर मंदिर को राज्यादेश से जैन मतावलंबियों को सौंप दिया गया।
इस कहानी से ये निष्कर्ष निकाला जा सकता है कि शिप्रा किनारे स्थित अवंति पार्श्वनाथ की प्रतिमा कम से कम 1500 वर्ष पुरानी होकर प्राचीन धरोहर की श्रेणी में आती है और उज्जैन नगरी की प्राचीनता और महत्वता का एक और उदाहरण प्रस्तुत करती है।

कल्याण-मंदिर स्त्रोत

आचार्य सुद्धसेन दिवाकर ने इसी समय भगवान पार्श्वनाथ की भक्ति के लिए संस्कृत भाषा में 'कल्याण-मंदिर स्त्रोत' नामक मुक्तकों की रचना भी की जो वर्तमान में पूरे देश के जैन मतावलंबियों में अत्यंत प्रसिद्ध है।

वर्तमान स्वरूप

बीती शताब्दियों में इस ऐतिहासिक मंदिर के स्वरूप को कई बार बदला गया। जो नही बदला वो है यँहा स्थापित भगवान पार्श्वनाथ की मनोहारी प्रतिमा। 21वीं शताब्दी (2019) में एक बार फिर उस ऐतिहासिक जगह पर एक विशाल तीन शिखरों वाला सुंदर मंदिर खड़ा किया गया है जिसके उद्घाटन को इसके महत्व अनुसार ही बड़े महोत्सव का रूप दिया गया। परंतु फिर भी इस अत्यंत महत्वपूर्ण प्राचीन तीर्थ के गौरव को पुनर्स्थापित करने की दिशा में ये एक छोटा सा प्रयास ही माना जाएगा।
कृषकवाद

कृषकवाद (agrarianism) एक सामाजिक और राजनैतिक दार्शनिक दृष्टिकोण है जिसमें ग्रामीण समाज को नगरीय समाज से ऊँचा ठहराया जाता है। इस विचारधारा के अनुसार स्वतंत्र कृषक किसी आय लेने वाली व्यवसायी नौकर से अधिक महान है और कृषि की जीवन-पद्धति द्वारा ही आदर्श सामाजिक मूल्यों की प्राप्ति हो सकती है। यह गाँव के सरल जीवन पर ज़ोर देती है और शहरों की हलचल और संकुल जीवनी की निन्दा।
उबेदा

इतिहास

हाल के पुरातात्विक निष्कर्षों, उबेदा में एक पूर्व रोमन निपटान के संकेत मिले हैं। ये संकेत आर्गेरिका और इबरिक में मिले हैं। राजधानी या इबरिक स्टेट को उस समय इतिरका कहा जाता था। ये गुअदल्क़ुइर नदी पर स्थित है।
पोलिटिक्स

पोलिटिक्स यूनानी दार्शनिक अरस्तु द्वारा रचित एक ग्रन्थ है।जो एक मूल रूप मे है
राष्ट्रीय प्रौद्योगिकी संस्थान, सूरतकल

राष्ट्रीय तकनीकी संस्थान, सूरतकल की स्थापना १९६० में की गई थी तथा २६ जून २००२ को इसे राष्‍ट्रीय प्रौद्योगिकी संस्थान, सूरतकल के रूप में स्तरोन्नत किया गया था। संस्थान, सिविल इंजीनियरिंग, मैकेनिकल इंजीनियरिंग तथा संचार इंजीनियरिंग, धातुकर्मीय इंजीनियरिंग, खनन इंजीनियरिंग, कम्प्यूटर इंजीनियरिंग तथा सूचना प्रौद्योगिकी विषयों में अवर स्नातक पाठयक्रम संचालित करता है। रिपोर्टाधीन वर्ष के दौरान अवर स्नातक पाठयक्रमों हेतु कुल लगभग ४८० छात्र दाखिल किए गए थे। संस्थान २१ स्नातकोत्तर कार्यक्रम भी संचालित करता है। इस संस्थान में पीएच डी कार्यक्रम भी संचालित किए जाते हैं।
शोधित जल

शोधित जल (Purified water) वह जल है जिसको यांत्रिक विधि से प्रक्रमित करके किसी विशेष उपयोग के योग्य बना दिया गया हो, या उसकी अशुद्धियाँ निकाल दी गयीं हों। आसुत जल सदा से शुद्ध जल का सबसे सामान्य रूप रहा है किन्तु आजकल प्रायः जल को शुद्ध करने के लिए अन्य प्रक्रियाओं का सहारा लिया जाने लगा है, जैसे संधारित्रीय वि-आयनीकरण (capacitive deionization), व्युत्क्रम परासरण (reverse osmosis), कार्बन द्वारा फिल्टर करना, सूक्ष्मफिटरन (microfiltration), अतिफिटरन (ultrafiltration), पराबैंगनी आक्सीकरण (ultraviolet oxidation) या विद्युत-विआयनीकरण (electrodeionization) आदि।
निकेल(II) हाइड्राक्साइड

निकेल (II) हाइड्राक्साइड एक अकार्बनिक यौगिक है।
बिहार राष्ट्रभाषा परिषद्

भारतीय स्वाधीनता की सिद्धि के बाद की राज्य सरकार ने बिहार विधान सभा द्वारा सन् 1948 ई. में स्वीकृत एक संकल्प के परिणामस्वरूप बिहार राष्ट्रभाषा परिषद् की स्थापना राष्ट्रभाषा हिंदी की सर्वांगीण समृद्धि की सिद्धि के पवित्र उद्देश्य से सन् 1950 ई. के जुलाई मास के मध्य में की और इसका उद्घाटन समारोह, 11 मार्च सन् 1951 ई. के दिन बिहार के तत्कालीन राज्यपाल, महामहिम माधव श्रीहरि अणे की गौरवपूर्ण अध्यक्षता में, संपन्न हुआ। हिंदी की आवश्यकताओं की पूर्ति की दिशा में बिहार राज्य सरकार के संकल्प का यह संस्थान मूर्तरूप है।
रैमी

रैमी (Rammie) रीआ, या रिहा, या चीनी घास एक प्रकार का पौधा है जो अर्टीकेसी (Urticaceae) कुल के बोमेरिया जीनस (Boehmeria Genera) के बोमेरिया निवीया (Boehmeria nivea) के नाम से ज्ञात है। इसके पत्ते नीचे की ओर हिम के समान सफेद होते हैं। पहले यह 'बोमेरिया टिनेसिसिमा' (tenacissima) कहा जाता था जो उष्ण देशों में उपजता था। इसके पत्ते पतले और नीचे ऊपर दोनों ओर हरे होते थे। इन दोनों ही रूपों के लिए भारत में रीआ (असम में रिहा) नाम प्रचलित है।
बोमेरिया निवीया झाड़ीदार वर्षानुवर्षी पौधा (herbaceous perennial) होता है। इसकी लम्बाई १ मीटर से ढ़ाई मीटर तक होती है। यह पूर्वी एशिया का देशज है। इसके पत्ते आकार में दंशरोम (Nettle) के पत्तों जैसे होते हैं। पत्तों के पृष्ठ पर मृदुरोम होते हैं, जो चाँदी जैसे चमकते हैं। इसके फूल छोटे एवं हरित भूरे रंग के होते हैं। यह चीन, फारमोसा, जापान और फिलीपीन में अनेक वर्षों से उगाया जा रहा है। अब तो संसार के प्राय: समस्त उष्ण देशों में यह उगाया जाता है। अमरीका में भी इसके उगाने की चेष्टाएँ हुई हैं। बीज से, या कलम से, या जड़ों के विभाजन से पौधा उगाया जाता है। यह तीन से आठ फुट तक ऊँचा होता है। प्रति वर्ष इसकी दो से लेकर चार फसलें तक उपजती हैं। सामान्यत: प्रति एकड़ चार टन के लगभग पैदावार होती है किंतु विशेष ध्यान देने पर इसे और अधिक बढ़ाया जा सकता है।

रैमी का रेशा

हरे पौधे में लगभग २.५ प्रतिशत रेशा रहता है। पौधे के पक जाने पर डंठलों को काट लेते हैं और पत्ते तथा टहनियों को तोड़ देने के बाद फीते की भाँति रेशे की परतें निकालते हैं। इन फीतों में रेशे के अतिरिक्त छाल और चिपकनेवाला पदार्थ (गोंद) रहता है। चीन में पौधों को सुखाने के पहले ही छाल और गोंद जितना निकल सकता है, निकाल लेते हैं। रेशों के सूख जाने पर उसे चीनी घास कहते हैं।
यह रेशा अन्य वानस्पतिक रेशों की अपेक्षा अधिक मजबूत होता है और चमक में रेशम को भी मात करता है। इसकी चमक मर्सरीकृत सूत जैसी होती है अर्थात् कृत्रिम रेशम से कुछ घटकर। यह रेशा वायु से प्रभावित नहीं होता, इसपर रंग भी सरलता से चढ़ जाता है और जल से प्राय: अप्रभावित ही रहता है। इसके रेशे विभिन्न लंबाइयों के, कभी कभी १२ इंच तक के, होते हैं। ऐसे रेशों से अच्छा सूत बनाना कुछ कठिन होता है।
पौधों से रेशे निकालने के बाद उनका गोंद अलग किया जाता है। इसके लिए रेशों को उष्ण दाहक सोडा, या इसी प्रकार के किसी अन्य रासायनिक विलयन में डुबोकर कुछ समय के लिए छोड़ देते हैं। इससे गोंद निकल जाता है। फिर उसे भली भाँति धोकर क्षार, या रासायनिक पदार्थों को निकाल लेते हैं। पानी निकालने के लिए जलकर्षक (hydro extractor) का उपयोग करते हैं। पानी निकल जाने पर रेशे को सुखाते हैं, फिर बेलन में लपेटकर कोमल बनाते, सँवारते, पूनी बनाते, गीली कताई करते, धागे को दोहराते और ऐसे बने धागे को आँच दिखाकर अतिरिक्त रोमों को जला डालते हैं।
रैमी रेशा गैस मैंटल, कागज, रस्सियों, जालों, अंतर्वस्त्रों, किरमिच और इसी प्रकार के अन्य पदार्थों के निर्माण में प्रयुक्त होता है। यदि पर्याप्त मात्रा में उपलब्ध हो, तो इसके अन्यान्य उपयोगों का भी विकास किया जा सकता है, पर रेशों की कमी के कारण इसकी उपयोगिता अभी सीमित ही है।
१५६९ ईसा पूर्व

१५६९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५६९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जंबुकेश्वर

जंबुकेश्वर, दक्षिण भारत में कावेरी नदी के निकट श्रीरंगमतीर्थ के अंतर्गत एक प्रसिद्ध शैव मंदिर, तीर्थ और जलतत्वप्रधान शिवलिंग। श्रीरंग मंदिर से लगभग तीन किलोमीटर दूर स्थित इस मंदिर का लिंग जल में प्रतिष्ठित है। फर्ग्युसन के अनुसार इसका निर्माण १६वीं शताब्दी के अंत में हुआ था। किंतु मंदिर के एक शिलालेख से इसका अस्तित्व शक काल के पूर्व विदित होता है। मंदिर बहुत विशाल तथा विस्तृत है।
त्रिप्प्रयार श्री रामा मंदिर

त्रिप्प्रयार श्री रामा मंदिर
[0] [1]
त्रिप्पैयार, यानी त्रिप्प्रयार श्री रामा मंदिर भारत के केरल राज्य मैं त्रिशूर नामक शहर से लगभग 25 किलोमीटर दूर में स्थित दक्षिण पश्चिमी शहर है।
यह मंदिर भगवान श्री राम को समर्पित है। हिन्दू पुराणो के अनुसार भगवान श्री विष्णु की रूप धरें मूर्तियां राम, लक्ष्मण, भरत और शत्रुघ्न को मिलते झुलते मूर्तियाँ त्रिप्प्रयार के किनारे आ पहुंचा और वक्केल कैमल नामक एक स्थानीय नेता द्वारा उन मूर्तियों को क्रमशः त्रिप्प्रयार, तिरुमूज़िक्कलम, कूडलमाणिक्कम और पैम्मेल आदि पुण्य स्थलों पर वेद घोशों के सहारे प्रथिष्टित किया गया। वक्केल कोविलाकम के वंशज दक्षिण की ओर चले गए और त्रिकपालेश्वर के भक्त बन गये और भगवान श्री क्रष्ण के कमल चरणों पर मुक्ति पाने के लिये, निराणं नामक एक जगह (तुडन्गयिल नाम से भी जान ने वाले) और तालवाड़ी नामक गाँव (चेरूस्सेरी मडम) में बस गए। तच्चुडाय कैमाल, जो कार्यवाहक के रूप में काम करता था इरिनजालाकुडा में निवास करते थे। एक ही दिन में इन सभी चार देवताओं की पूजा करना विशेष रूप से शुभधायक माना जाता है।
मूर्ति का रूप बहुत ही विशेश पूर्व है और चतुर भुज धारी विष्णु का रूप है (चतुरभुजा विष्णु) और राम दानव काड़ा पर विजेता के रूप में दिखाया गया है। कहा जाता है कि ब्रह्मा और शिवजी के अंश भी इस मूर्ती में शामिल है जिसके हिसाब से यह विग्रह एक त्रिमूर्ती माना जाता है। इस मंदिर की बाहरी आंगन में भगवान श्री अय्यप्प को दर्शन करके स्मरण करने का मंदिर बना हुआ है।
मंदिर के मुख्य त्यौहार पूरम हैं (मीनम नामक मलयालम महीने में आयोजित) और एकादशी उत्सव भी मनाया जाता है (जो नवंबर दिसंबर में आ पड़ता है). मंदिर में लोकप्रिय बलिदान (समर्पणं) में से एक-ऊट्टू (मछली को -खिलाना है मत्स्य आहार) है, जो नदी में तैरने वाली मछलियों के लिए चावल का अनाज खिलाने का प्रबंध मंदिर के एक सीमा के अन्दर नदी के किनारे किया गया है। [2]
कैसे वहाँ पहूँचे ? त्रिप्रयार, त्रिशूर से सड़क मार्ग में बहुत आराम से पहुँच सकते है, जो एक प्रमुख रेलवे स्टेशन भी है। यह कोच्चि के हवाई अड्डे से करीब 60 किलोमीटर दूर है।
संदर्भ
[3]
[4]
[5]
[6] [2] ^[2] ^ http://www.trichur.net/travel/triprayar.html
एम सी ए २१

MCA21 एक भारत सरकार ई‍-गवर्नेंस कार्यक्रम है। इस वेब आधारित ई‍-गवर्नेंस कार्यक्रम से आप कम्पनी कार्य मंत्रालय द्वारा संचालित रजिस्ट्रार ऑफ कम्पनीज़ के साथ होने वाले अधिकतर कार्य अपने कम्प्यूटर से दफ्तर से या घर बैठे ही कर पायेंगे | प्रधानमत्री द्वारा इस कार्यक्रम को एक मिशन मोड कार्यक्रम का दर्जा दिया गया है | अब आपको अपनी कम्पनी की सालाना रिटर्न (Annual Return) फाइल करने के लिये केवल कम्प्यूटर, इंटरनेट कनेक्शन और डिजिटल सिगनेचर सर्टिफिकेट (DSC) की आवश्यकता होगी | http://www.mca.gov.in से फार्म डाउनलोड करें, कम्प्यूटर पर भरें, अपने डिजिटल सिगनेचर लगायें और वापस अपलोड कर दें | फीस के लिये आपको एक चालान भरना होगा और कम्पनी कार्य मंत्रालय द्वारा अधिसूचित बैंक में जमा कराना होगा | आप क्रेडिट कार्ड द्वारा भी फीस भर सकते हैं | इस कार्यक्रम के लिये सरकार ने UTITSL को Project Manager बनाया है |
बालिकेसिर प्रांत

बालिकेसिर (तुर्कः Balıkesir) पश्चिमी तुर्की में एक प्रांत है। इसका तटीय क्षेत्र मरमारा एजीनामेरिन किनारे पर है। वर्ष २००१ में यहा की जनसंख्या १०,७६,३४७ थी और २००७ के अनुमानुसार इस प्रांत की जनसंख्या ११,०४,१०० है। इस प्रांत का यह नाम फ़ारसी भाषा के एक शब्द से पड़ा जिसका अर्थ है "बहुत सारा शहद"। इस प्रांत के मुख्य कृषि उत्पाद फल और सब्ज़ियां हैं। यहाँ आय के प्रमुख स्रोत हैं: पर्यटन और जैतून। इसके अतिरिक्त यहाँ खादानें भी हैं। प्रांत की राजधानी का नाम भी बालिकेसिर है।
२००५ में बालिकेसिर तब समाचारों की सुर्ख़ियों में छाया जब तुर्की का पहला बर्ड फ़्लू का मामला यहाँ प्रकाश में आया।
नीना नायक

नीना नायक (जन्म २४ नवम्बर १९५३) बंगलौर दक्षिण से २०१४ लोकसभा चुनाव में आम आदमी पार्टी की उम्मीदवार थी, इन्होने ३० वर्ष से भी ज्यादा समय तक बच्चो के अधिकारों के लिए कार्य किया है।
२०१४ लोकसभा चुनाव में ये असफल रहीं।
उच्चतापसह धातु

उच्चतापसह धातु (Refractory metal, अर्थ: ऊंचा तापमान सहने वाली धातु) धातुओं की एक श्रेणी है जो अत्याधिक सख़्त होती हैं और बिना आकार खोये ऊँचा तापमान सह सकती हैं। इस श्रेणी में कौन-सी धातु शामिल है और कौन-सी नहीं इस बात को लेकर वैज्ञानिकों में मतभेद है, लेकिन आमतौर पर आवर्त सारणी (पीरियोडिक टेबल) की ५वीं कतार के दो तत्व - नायोबियम (Nb) व मोलिब्डेनम (Mo) - और ६ठीं कतार के तीन तत्व - टैंटेलम (Ta), टंग्स्टन (W) व रीनियम (Re) - इसमें शामिल माने जाते हैं। इन सभी का पिघलाव तापमान २००० °सेंटीग्रेड से अधिक होता है और साधारण तापमान पर यह सभी अधिक कठोरता प्रदर्शित करते हैं। यह अन्य तत्वों के साथ रासायनिक अभिक्रियाओं (रियेक्शन) में भी असानी से भाग नहीं लेते और अपनी शुद्धता बनाये रखते हैं। इन कारणों से औज़ारों और औद्योगिक प्रयोगों के लिये यह बहुत भरोसेमंद होते हैं।
वीरपुर गाँव, बालासिनोर (महिसागर) (गुजरात)

वीरपुर गांव भारत गणराज्य के गुजरात राज्य मे महिसागर जिल्ले मे बसा हुआ एक छोटा गांव हे। अहमदाबाद से करीब ११८ कीलोमीटर की दुरी पर बसा हुआ है ।
गांव लगभग 400 साल पुराना माना जाता है। एक बिठक है, जिसे "पिरमगली पहद" नामक छोटी पहाड़ी के पास एक जगह है जहां संत ख्वाजा मेहमूद दार्याई दुल्हा बैठे और वीरपुर से 2 किलोमीटर (1.2 मील) धार्मिक शिक्षाएं दीं।
वीरपुर में एक मस्जिद भी है, जिसे दरवा के नाम से जाना जाता है, ख्वाजा मेहमूद दरियाई दुल्हा की मकबरा। ख्वाजा "उर्श" की हर जयंती पर बहुत सारे उत्साह के साथ मनाया जाता है, समान रूप से सभी धर्मों के लोगों द्वारा। इसके अलावा "ददी अम्मा" की मकबरा है जहां एक पत्थर मौजूद है जिसे आध्यात्मिक नेता द्वारा आशीर्वाद दिया गया है। जब कोई पत्थर पर बैठता है, तो वह स्वयं ही घूमता है और कुछ आध्यात्मिक शक्ति के रूप में आशीर्वाद प्रदान करता है।
महिषागर नदी गांव से करीब 10 किलोमीटर (6.2 मील) बहती है और इसके साथ ही धार्मिक प्रतीकात्मकता भी है। यह एक बार एक देवी को श्रद्धांजलि अर्पित करने वाले यात्रियों के लिए तीर्थयात्रा की साइट थी।
गांव में अच्छी स्कूल हैं और तकनीकी और [[इंजीनियरिंग] यू] विषयों का अध्ययन करने वाले छात्रों की उपस्थिति ने कंपनियों को कैंपस नौकरियों की पेशकश करने के लिए आकर्षित किया है
वीरपुर गांव मे एक वैश्णव आचार्य का एक बडा मंदिर भी है। जहा हर तरह के त्योहार मनाए जाते है। सब लोग मिलजुल कर रहते है ये इस गांव की खासियत है।

सन्दर्भ=

Categories: Villages in Mahisagar district
बसरा प्रान्त

लोग

बसरा प्रान्त के लोग लगभग सभी शिया इस्लाम के अनुयायी अरब जाती के लोग हैं।

आधुनिक इतिहास

यह पूरा क्षेत्र कभी उस्मानी साम्राज्य का हिस्सा था। प्रथम विश्वयुद्ध में उस्मानियों की हार हुई और ब्रिटेन को बसरा, बग़दाद और मोसुल की पुरानी उस्मानी विलायतें सौंप दी गई जो 'इराक़ अरबी' या 'इराक़ बाबेली' के ऐतिहासिक नाम से जाना जाता था। १९३२ में नवगठित इराक़ राजशाही (Kingdom of Iraq) घोषित हुआ और उसका इन क्षेत्रों पर अधिकार हो गया।
दी एज ऑफ़ रीज़न

दी एज ऑफ़ रीज़न; बीइंग एन इन्वेस्टिगेशन ऑफ़ फैबुलस थियोलॉजी अंग्रेज़ी और अमेरिकी राजनीतिक कार्यकर्ता थॉमस पेन द्वारा लिखित कार्य है, जो देववाद के दार्शनिक स्थान का तर्क देता है। वह १८वीं सदी के ब्रितानी देववाद की परम्परा का अनुसरण करता है और संस्थागत धर्म तथा बाइबल की वैधता को चुनौती देता है। वह 1794, 1795, और 1807 में तीन भागों में प्रकाशित हुआ था।
पण्डुक

महाभारत के पश्चात के नन्द वंश के राजा।
खनदह

खनदह नेपालके लुम्बिनी अंचलके अर्घाखाँची जिलाकी एक गाँव विकास समिति है।
१६१९ ईसा पूर्व

१६१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अरांथा

अरांथा (Don Pedro Pablo Abarca de Bolea y Jiménez de Urrea, 10th Count of Aranda ; 1718 – 1798), स्पेन का राजनयिक, सेनापति एवं मंत्री था।
अरागान के अंतर्गत ह्यूएस्का के समीप ऐत्ता दो किले में १ अगस्त १७१९ को पैदा हुआ। जीवन का पहला भाग यात्रा, सेना और राजनीति में बीता। इसने स्पेनी सेना में प्रशियाई प्रणाली कवायद चलाई। सैनिक ठेकेदारों को दंड न देने पर रुष्ट होकर इसने डाइरेक्टर जनरल के पद से इस्तीफा दे दिया लेकिन चार्ल्स तृतीय का कृपापात्र बना रहा। कास्तिल कौंसिल का अध्यक्ष बनाया गया। यहाँ इसने अनेक सुधार किए।
यह अनथक परिश्रमी और लोकप्रिय, किंतु साथ ही अभिमानी और असहिष्णु भी था। फाकलैंड द्वीप के मामले में स्पेन को नीचा देखना पड़ा और इस अपमान के लिए यही जिम्मेदार ठहराया गया। अत: राजदूत बनाकर पेरिस भेजा गया जहाँ १७७७ तक रहा। चार्ल्स चतुर्थ के समय १७९२ में अल्पकाल के लिए प्रधानमंत्री बना। इसका स्वभाव बहुत उग्र हो गया था। क्रोध अनियंत्रित था। राजा तक से मजाक करता था, फलत: कैद किया गया। ९ जनवरी १७९८ को इसका स्वर्गवास हो गया।
सत्यनारायण पटेल

नकली आरोप

अक्टूबर 2013 में, बस से पहले विधानसभा चुनाव में मध्यप्रदेश, एक अश्लील सीडी सामने की विशेषता सत्यनारायण पटेल हैं । हालांकि, इस मामले में तुरंत सूचित करने के लिए संबंधित अधिकारियों और प्रामाणिकता के द्वारा जांच की गई फोरेंसिक लैब में नई दिल्ली. रिपोर्ट में कहा गया है कि वीडियो नकली था. बाद में, तीन लोगों को गिरफ्तार किया गया के तहत पुलिस द्वारा साइबर कानून के लिए morphing.
स्वयंवर (उपन्यास)

"स्वयंवर" अम्बा और भीष्म पर आधारित पौराणिक उपन्यास है जिसे नीलाभ वर्मा ने लिखा और डायमंड बुक्स ने 2012 में प्रकाशित किया।
जयप्रकाश कर्दम

जयप्रकाश कर्दम एक हिन्दी साहित्यकार हैं।
वह दलित साहित्य से जुड़े हैं। कविता, कहानी और उपन्यास लिखने के अलावा दलित समाज की वस्तुगत सच्चाइयों को सामने लानेवाली अनेक निबंध व शोध पुस्तकों की रचना व संपादन भी उन्होंने किया है।
झूम कृषि

झूम कृषि (slash and burn farming) एक आदिम प्रकार की कृषि है जिसमें पहले वृक्षों तथा वनस्पतियों को काटकर उन्हें जला दिया जाता है और साफ की गई भूमि को पुराने उपकरणों (लकड़ी के हलों आदि) से जुताई करके बीज बो दिये जाते हैं। फसल पूर्णतः प्रकृति पर निर्भर होती है और उत्पादन बहुत कम हो पाता है। कुछ वर्षों तक (प्रायः दो या तीन वर्ष तक) जब तक मिट्टी में उर्वरता विद्यमान रहती है इस भूमि पर खेती की जाती है। इसके पश्चात् इस भूमि को छोड़ दिया जाता है जिस पर पुनः पेड़-पौधें उग आते हैं। अब अन्यत्र जंगली भूमि को साफ करके कृषि के लिए नई भूमि प्राप्त की जाती है और उस पर भी कुछ ही वर्ष तक खेती की जाती है। इस प्रकार यह एक स्थानानंतरणशील कृषि (shifting cultivation) है जिसमें थोड़े-थोड़े समय के अंतर पर खेत बदलते रहते हैं। भारत की पूर्वोत्तर पहाड़ियों में आदिम जातियों द्वारा की जाने वाली इस प्रकार की कृषि को झूम कृषि कहते हैं। इस प्रकार की स्थानांतरणशील कृषि को श्रीलंका में चेना, हिन्देसिया में लदांग और रोडेशिया में मिल्पा कहते हैं।
यह खेती मुख्यतः उष्णकटिबंधीय वन प्रदेशों में की जाती है।
लेड-एसिड बैटरी

लेड-एसिड बैटरी (Lead-acid batteries) बहुतायत में प्रयोग आने वाली बैटरी है जिसका आविष्कार सन् १८५९ में फ्रांसीसी भौतिकशास्त्री गैस्टन प्लेन्टी (Gaston Planté) ने किया था। पुन: आवेशित (चार्ज) करने योग्य बैटरियों में यह सबसे पुरानी बैटरी है। 
सबसे कम उर्जा-से-भार के अनुपात की दृष्टि से निकिल-कैडमियम बैटरी के बाद यह दूसरे स्थान पर आती है। इसमें थोड़े समय के लिये उच्च धारा प्रदान करने की क्षमता होती है। उपरोक्त गुणों के अतिरिक्त यह बहुत ही सस्ती भी होती है जिसके कारण कारों, ट्रकों, अन्य गाड़ियों तथा व्यवधानरहित शक्ति स्रोतों में बहुतायत में प्रयोग की जाती है।

संरचना

लेड-एसिड बैटरी में एक या अधिक सेल श्रेणीक्रम में जुड़े होते हैं। उदाहरण के लिये १२ वोल्ट की बैटरी में ६ सेल श्रेणीक्रम में होते हैं। प्रत्येक सेल दो प्लेटों (धनात्मक ऋणात्मक) से मिलकर बना होता है। इन दोनों प्लेटों के बीच कोई विद्युत कुचालक रखा जाता है ताकि दोनों प्लेटे आपस में सटने न पायें। प्लेटें और उनको विलग रखने वाला कुचालक आदि सब कुछ जल और तनु गंधकाम्ल(water:acid=3:1) में डूबा रहता है (विद्युत अपघट्य)। धनात्मक प्लेट लेड पेराक्साइड (PbO2) की बनी होती है जो ऋणात्मक प्लेट लेड (Pb) होती है।
इंडियन हेल्स

यह प्रसिद्ध इतिहासकार रोमिला थापर की पुस्तक है।
विज्ञान का इतिहास

प्राचीन सभ्यता

प्रागैतिहासिक काल से ही, सलाह तथा ज्ञान वाचिक परम्परा के रूप में पीढ़ी दर पीढ़ी आगे बढ़ता रहा था। उदाहरण के लिए, मक्के का कृषि के लिए गृहीकरण दक्षिणी मेक्सिको में ९००० वर्ष पूर्व हुआ था अर्थात लिपि के विकास से भी पहले। इसी प्रकार, पुरातात्त्विक प्रमाण संकेत देते हैं कि साक्षरतापूर्व समाजों में खगोलीय ज्ञान का विकास हो चुका था।up
== मध्यकाल का विज्ञान ==itihas

भौतिक विज्ञान

यह विज्ञान की की ऐसी शाखा है जिसमे द्रव तथा ऊर्जा और उसकी परस्पर क्रियाओं का अध्ययन होता है। भौतिकी प्राकृतिक जगत का मूल विज्ञान है, क्योंकि विज्ञान की अन्य शाखाओं के विकास भौतिकी के ज्ञान पर बहुत हद तक निर्भर करता है।

जीव विज्ञान

विज्ञान की वह शाखा जिसके अन्तर्गत सजीवों के उत्पति विकास कार्य संरचना और क्रिया का अध्ययन करते है जीव विज्ञान कहलाता है। जीव विज्ञान का पिता अरस्तू को मना जाता है क्योंकि उन्हींने पहली वार जीवों को उतवीकास और आकार आकृति के आधार पर वग्रीक्रीत किया जिसके बाद जीवों का अध्ययन आसान हो गया।
इब्राहीमी धर्म

इब्राहीमी धर्म उन धर्मों को कहते हैं जो अब्राहम (इब्राहिम अथवा अब्राहम) को ईश्वर का दुत(पैगम्बर)मानते है एवं ईश्वर को मानते हैं। इनमें यहूदी धर्म ,ईसाई धर्म और  इस्लाम धर्म शामिल हैं, और ये अपने आप को बाइबिल में वर्णित नबी इब्राहीम का वंशज मानते हैं। ये तीनों धर्म मध्य पूर्व में पनपे थे और बिलकुल एकेश्वरवादी हैं। उन्होंने खुदा(ईश्वर) को एक माना है। 
यहूदी परम्परा विश्व के सबसे प्राचीन धर्मों में से है।
निर्मला देशपांडे

सामाजिक कार्य

निर्मला विनोबा भावे के भूमिदान आंदोलन १९५२ में शामिल हुईं। आंदोलन के दौरान महात्मा गांधी के ग्राम स्वराज के संदेश को लेकर भारत भर में ४०,००० किमी की पदयात्रा की। उन्होंने स्वीकार किया कि गांधीवादी सिद्धांतों का अभ्यास कठिन है, लेकिन उन्हें यह विश्वास था कि पूर्ण लोकतांत्रिक समाज की प्राप्ति के लिए यही एक ही रास्ता है। वे जीवनपर्यन्त सर्वोदय आश्रम टडियांवा से जुडी रहीं। वे प्रतिभा पाटिल के समान निर्मला देशपांडे नेहरू-गाँधी परिवार के काफ़ी नजदीक रहीं और उनकी प्रबल समर्थक थीं। उन्होने महिला कल्याणार्थ दिल्ली एवं मुम्बई में कार्यकारी महिलाओं के लिए आवासगृह स्थापित किया।
निर्मला को पंजाब और कश्मीर में हिंसा की चरम स्थिति पर शांति मार्च के लिए जाना जाता है। १९९४ में कश्मीर में शांति मिशन और १९९६ में भारत-पाकिस्तान वार्ता आयोजित करना इनकी दो मुख्य उपलब्धियों में शामिल है। चीनी दमन के खिलाफ तिब्बतियों की आवाज को बुलंद करना भी इनके दिल के करीब था।

साहित्यिक उपलब्धि

निर्मला देशपांडे ने हिंदी में अनेक उपन्यास लिखे, जिनमें से एक को राष्ट्रीय पुरस्कार भी मिला है। इसके अलावा उन्होंने ईशा उपनिशद पर टिप्पणी और विनोबा भावे की जीवनी लिखी है।

सम्मान

निर्मला देशपांडे १९९७-२००७ तक राज्यसभा में मनोनीत सदस्य रहीं। २००७ में हुए भारत के राष्ट्रपति पद के चुनाव के लिए इनके नाम पर भी विचार किया गया। उन्हें २००६ में राजीव गांधी राष्ट्रीय सद्भावना पुरस्कार और पद्म विभूषण की उपाधि से सम्मानित किया गया।२००५ में नोबेल शांति पुरस्कार के लिए इनकी उम्मीदवारी रखी गई थी। 13 अगस्त 2009 को पाकिस्तान के स्वतंत्रता दिवस की पूर्व संध्या पर पाकिस्तान सरकार द्वारा देश के सर्वोच्च नागरिक सम्मान सितारा-ए-इम्तियाज़ से सम्मानित किया गया।

मृत्यु

1 मई 2008 की सुबह नई दिल्ली स्थित आवास पर उनका निधन हो गया। वे "दीदी" के नाम से विख्यात थीं। वे लगभग 60 साल तक सार्वजनिक जीवन में रहीं और दो बार राज्यसभा के लिए मनोनीत भी हुर्इं। वे अन्तिम समय तक महात्मा गांधी के सिद्धान्तों के आधार पर लोगों को अधिकार दिलाने के लिए संघर्षरत रहीं।
भारतीय क्रिकेट टीम के ज़िम्बाब्वे दौरे

टेस्ट सीरीज

साल 1992 से अब तक 11 मैचों की 7 सीरीज हुई हैं। उसमें ज़िम्बाब्वे ने 1 सीरीज जीते हैं।

वनडे सीरीज

साल 1983 से अब तक 63 मैचों की 35 (उसमें विश्व कप, ट्रॉफी, इतर) सीरीज हुई हैं। उसमें ज़िम्बाब्वे ने 1 सीरीज और 0 आईसीसी टूर्नामेंट जीते हैं।

टी20 सीरीज

साल 2010 से अब तक 7 मैचों की 8 सीरीज हुई हैं। उसमें ज़िम्बाब्वे ने कोई सीरीज जीती नहीं। एक सीरीज ड्रॉ हुई हैं।
थापा

बगाले थापा

बगाले थापा आत्रेय गोत्रके होते हैं। 
बगाले थापा क्षत्रिय थापा अर्थात् थापा काजीयोंके एक विभाजन है। ये इतिहाससे सशक्त पदोमे जैसेकी मुखिया, जिम्मल, पंचप्रधान, बडाहाकिम, काजी आदि से सुशोभित है। ये नेपाली राजनीतिके वृतमे अग्रज दिख्ते हैं। ज्युँदो बाघ बडाकाजी अमर सिंह थापा बगाले थापाके गुटसे है। मुख्तियार जर्नेल प्र.म.भीमसेन थापा गोरखाके बगाले थापा परिवारके है। उनके भतिजे माथवरसिंह थापा भी नेपालके प्रधानमन्त्री थे। पिछ्ले समयमे नेपाली सेनाके प्रधानसेनापति हुए धर्मपालवरसिँह थापा भी बगाले थापा ही है।

पुँवर थापा

पुँवर थापा कपिल गोत्र के होते है। ये परिवार राजस्थान से पैदा होनेकी दाबी करते है। नेपाल-अंग्रेज युद्धनायक सरदार भक्ति थापा एक पुँवर थापा थे।

गोदार थापा

गोदार थापाके गोत्र कश्यप गोत्र होते हैं।  नेपाली मन्त्री गगन थापा एक गोदार थापा है।

मगर थापा

मगर थापा मंगोलियन समुहके थापा है। ये नेपालके आदिवासी मगर समुदायसे सम्बन्धित है। ये नेपाली सेना, भारतिय गोरखा और ब्रिटिस गोरखा सेनामे ज्यादातर पाएजाते हैं।